Gradeplegtigheid simboliseer 'n nuwe geslag wat 'n impak gaan maak | News | NWU | North-West University
Marelize Santana -- Thu, 04/25/2019 - 09:27
Só sê prof Linda du Plessis, adjunk-visekanselier vir beplanning en kampusbedrywighede in Vanderbijlpark tydens die Noordwes-Universiteit (NWU) se onlangse herfsgradeplegtigheid in Vanderbijlpark.
Tydens hierdie vier dae lange gradeplegtigheid het 1 633 gegradueerdes die verhoog betree. Van hulle het 40 meestersgrade en 21 doktorsgrade ontvang.
In haar toespraak het prof Du Plessis die gegradueerdes vir hulle harde werk en deursettingsvermoë tydens die verloop van hulle studies geloof. Sy het ook gesê dat die gradeplegtigheid getuig van die NWU se toewyding tot uitnemendheid en veelvuldigheid en dat elke gradeplegtigheid onthou moet word as 'n viering wat die grense van taal, geloof en kultuur oorgesteek het.
"Jou opvoeding van wêreldgehalte bring jou vandag op 'n nuwe vlak van bewustheid en aanspreeklikheid. 'n NWU-graad verteenwoordig nie net die reputasie van 'n internasionaal-erkende universiteit nie, maar skep ook geloofwaardigheid, boesem vertroue in en wakker die hoop op 'n beter land en vasteland aan."
Prof Du Plessis het afgesluit deur te sê dat elke gegradueerde nou uit die wegspringblokke is en dat geleerdheid nooit as die finale bestemming gesien moet word nie. Volgens haar is hoëvlakdenkvaardighede kritiek, veral binne die Suid-Afrikaanse konteks waar die tekort aan belangrike vaardighede groot uitdagings aan besighede en die bedryf stel.
"Dit is juis vanaf hierdie wegspringpunt dat julle moet voortgaan met die lewenslange leer en tot die prestasies van ons alumni – nasionaal en internasionaal – moet bydra," het prof Du Plessis gesê.
Doktorale gegradueerdes vir akademiese uitnemendheid geloof
Die volgende gegradueerdes het hulle doktorsgrade ontvang:
Frederik Jacques van der Westhuizen
Prof Dan Kgwadi, die NWU se visekanselier, het die opening van die kampus in Vanderbijlpark se herfsgradeplegtigheidseremonie waargeneem.